Melomys rubicola

Melomys rubicola oli hiirlaste sugukonda kuuluv näriline. 2019. aastal kuulutas Austraalia valitsus ta ametlikult väljasurnuks, kuigi arvati, et see kadus millalgi aastatel 2009–2011. Seda peetakse esimeseks imetajaks, kes kliimamuutuste tõttu välja suri.

Melomys rubicola elas vaid 340×150 meetri suurusel taimestikuga kaetud Suure Vallrahu põhjaservas Austraalia ja Uus-Guinea vahel paikneval korallsaarel Bramble Cay, mis ulatub veest kuni kolm meetrit kõrgemale. See asub Uus-Guineast ainult 50 km kaugusel.

Tema kerepikkus oli 140–160 mm, saba pikkus 145–180 mm ja kaal 100 grammi. Tal oli punakaspruun karv heledama kõhualusega. Selle sabal olevad soomused moodustasid mosaiikmustri.https://www.theguardian.com/environment/2016/jun/14/first-case-emerges-of-mammal-species-wiped-out-by-human-induced-climate-change Ta oli lähedalt suguluses Austraalias Cape Yorki poolsaarel elava liigiga Melomys capensis.

Ta oli öise eluviisiga ja elutses Bramble Cay madalas taimestikus. Ta toitus arvatavasti saare taimedest, kuid võib-olla ka kilpkonnade munadest.

Melomys rubicola võis saarele viimasele jääajale järgnenud meretaseme tõusu tõttu lõksu jääda. On ka võimalik, et ta ulpis saarele Fly jõe deltast mõne puu külge kinnituna."Australian endangered species: Bramble Cay Melomys". theconversation.com. 12. september 2013

Looma kirjeldas esmakordselt 1845. aastal Briti laeva HMS Bramble komandör leitnant Charles Bampfield Yule. Neid oli sel ajal nii palju, et tema meeskond lasi neid nalja pärast vibudega. Kui 1978. aastal hinnati arvukust mitmesajale, siis 1998. aastaks oli see langenud alla saja ning 2004. aasta loendus hõlmas vaid 12 looma.https://www.cbc.ca/news/science/bramble-cay-melomys-climate-extinction-1.3634296 Pärast 2009. aastat pole neid enam nähtud.https://www.bioneer.ee/kuidas-m%C3%B5jutavad-kliimamuutused-loomi-ja-vastupidi Mail 1845 kogusid loodusteadlane John MacGillivray ja Joseph Jukes Bramble Cayd külastades holotüübi, mida hoitakse täna Londoni loodusmuuseumis.https://openjournals.library.sydney.edu.au/index.php/LIN/article/view/10976/10627 

2016. aastal kuulutasid Austraalia teadlased vaatamata ulatuslikele otsingutele liigi väljasurnuks. Melomys rubicola väikesearvuline populatsioon suri välja maailmamere tõusu tõttu, millest tulenevalt puudutas merevesi tormide ajal üha kaugemat sisemaad. Sellega koos vähenes mereveest puutumata jääv maa-ala 1998. aasta juulist 2014. aasta septembrist 2,43 hektarilt 0,19 hektarini."Inimtekkeline kliimamuutus nõudis esimese imetajast ohvri". ERR Novaator. 16. juuni 2016 Austraalia valitsus kinnitas Melomys rubicola väljasuremist ametlikult 2019. aastal."'Our little brown rat': first climate change-caused mammal extinction". smh.com.au. 19.2.2019. Vaadatud 15.6.2022

Melomys rubicolat peetakse esimeseks imetajaliigiks, kes on inimtekkeliste kliimamuutuste tõttu väljasurnud. On arvatud, liigi isendeid võib kohata teistelt Suure Vallrahu laidudelt, mida pole uuritud, kuid seda peetakse siiski vähetõenäoliseks.

 Viited 

Kategooria:hiirlased
Kategooria:Väljasurnud imetajad